section_heading: Povijest sastava
paragraph_text: Osnivač sastava, Vasja Vasin (r. 1. prosinca 1972. u tadašnjem Lenjingradu kao Vasilij Vasiljev) počeo se baviti glazbom sredinom 80-ih, kada je u Sankt Peterburgu započinjala rock revolucija. U početku je na njega utjecala autorska pjesma, sastavi Akvarium, Zoopark (stvaralaštvo Majka Naumenka). Konačan utjecaj na njegovu glazbu imala je pjesma „Smells Like Teen Spirit“ Nirvane, koja se pojavila u ljeto 1991. godine. Iste je godine okupio sastav koju je tada nazvao „Bricks Are Heavy“.<ref>Konopljov, A., Povijest benda (na ruskom), Pank-zin, 27. srpnja 2006. Članovima su postali Vasja Vasin (gitara, vokal), Stanislav „Stas“ Sytnik (bas-gitara) i Kirill Solovjev (bubnjevi). U početku su planirali pjevati samo na engleskom, no odmah su počeli pjevati i na materinskom jeziku.